P6_TA(2004)0054

ARGO-programmet *

Europa-Parlamentets lovgivningsmæssige beslutning om Kommissionens forslag til Rådets beslutning om ændring af beslutning 2002/463/EF om vedtagelse af et handlingsprogram for administrativt samarbejde på områderne ydre grænser, visum, asyl og indvandring (ARGO-programmet) (KOM(2004)0384 — C6-0049/2004 — 2004/0122(CNS))

(Høringsprocedure)

Europa-Parlamentet,

- der henviser til Kommissionens forslag (KOM(2004)0384) [1],

- der henviser til EF-traktatens artikel 66,

- der henviser til EF-traktatens artikel 67, der danner grundlag for Rådets høring af Parlamentet (C6-0049/2004),

- der henviser til forretningsordenens artikel 51,

- der henviser til betænkning fra Udvalget om Borgernes Rettigheder og Retlige og Indre Anliggender (A6-0019/2004),

1. godkender Kommissionens forslag som ændret;

2. opfordrer Kommissionen til at ændre sit forslag i overensstemmelse hermed, jf. EF-traktatens artikel 250, stk. 2;

3. opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;

4. kræver, at der indledes samrådsprocedure, jf. fælleserklæringen af 4. marts 1975, hvis Rådet ikke agter at følge den tekst, Parlamentet har godkendt;

5. anmoder Rådet om fornyet høring, hvis det agter at ændre Kommissionens forslag i væsentlig grad;

6. pålægger sin formand at sende Parlamentets holdning til Rådet og Kommissionen.

KOMMISSIONENS FORSLAG | ÆNDRINGER |

Ændring 1

BETRAGTNING 4

(4) Budgetmyndigheden har, med henblik på en bedre forvaltning af de ydre grænser, foretaget en væsentlig forøgelse af bevillingerne til ARGO-programmet for 2004. | udgår |

Ændring 2

BETRAGTNING 5

(5) Med henblik på at fremme ARGO-programmets generelle målsætninger er det hensigtsmæssigt at øge antallet af foranstaltninger, som foreslås på området ydre grænser, og at planlægge nye former for foranstaltninger. | (5) Med henblik på at fremme ARGO-programmets generelle målsætninger og lette adgangen til det for de nationale forvaltninger er det hensigtsmæssigt at øge antallet af foranstaltninger, som foreslås på området ydre grænser, og at planlægge nye former for foranstaltninger. |

Ændring 3

BETRAGTNING 6 A (ny)

| (6 a) For at sikre en europæisk merværdi for samtlige medlemsstater må deres bidrag til det europæiske net for kontrol med og overvågning af de ydre grænser kunne kontrolleres og måles. Af samme grund bør der fastsættes et loft over de disponible bevillinger, som er bestemt til foranstaltninger i en enkelt medlemsstat. |

Ændring 4

ARTIKEL 1, NR. 1Artikel 10, stk. 1 a, litra b a (nyt) (beslutning 2002/463/EF)

| b a)skaber en merværdi for samtlige medlemsstater, således at projekter i en enkelt medlemsstat gør det muligt at udføre aktioner, der er bedre samordnet mellem medlemsstaterne, og følgelig et mere ensartet sikkerhedsniveau ved alle ydre grænser. |

Ændring 5

ARTIKEL 1, NR. 3Artikel 12, stk. 3, litra a (beslutning 2002/463/EF)

a)udarbejder Kommissionen et årligt arbejdsprogram, der omfatter særlige mål, tematiske prioriteter, de objektive kriterier som omhandlet i artikel 10, stk. 1a, litra b), en beskrivelse af de i artikel 10, stk. 3, omhandlede foranstaltninger, som Kommissionen agter at iværksætte, samt eventuelt en liste over andre foranstaltninger. | "a)udarbejder Kommissionen et årligt arbejdsprogram, der omfatter særlige mål, tematiske prioriteter, de objektive kriterier som omhandlet i artikel 10, stk. 1a, litra b), den maksimale andel af det årlige budget, som står til rådighed for de i artikel 10, stk. 1a, omhandlede foranstaltninger, en beskrivelse af de i artikel 10, stk. 3, omhandlede foranstaltninger, som Kommissionen agter at iværksætte, samt eventuelt en liste over andre foranstaltninger." |

[1] Endnu ikke offentliggjort i EUT.

--------------------------------------------------